№ 152-НҚ от 25.03.2022

Нұр-Сұлтан қаласы город Нур-Султан

**«Қорғас» шекара маңы ынтымақтастығы халықаралық орталығы» арнайы экономикалық аймағын басқарушы компаниясы» акционерлік қоғамының жарғысын бекіту туралы» Қазақстан Республикасы Сауда және интеграция министрінің 2021 жылғы 30 қаңтардағы № 70-НҚ бұйрығына өзгерістер мен толықтырулар енгізу туралы**

«Акционерлік қоғамдар туралы» Қазақстан Республикасы Заңының   
36-бабы 1-тармағының 1) тармақшасына, «Мемлекеттік мүлік туралы» Қазақстан Республикасы Заңының 177-бабы 2-тармағының 1) тармақшасына және Қазақстан Республикасы Қаржы министрлігі Мемлекеттік мүлік және жекешелендіру комитетінің 2022 жылғы 9 наурыздағы № КГИП-03-КГ/977 хатына сәйкес **БҰЙЫРАМЫН:**

1. «Қорғас» шекара маңы ынтымақтастығы халықаралық орталығы» арнайы экономикалық аймағын басқарушы компаниясы» акционерлік қоғамының жарғысын бекіту туралы» Қазақстан Республикасы Сауда және интеграция министрінің 2021 жылғы 30 қаңтардағы № 70-НҚ бұйрығына төмендегідей өзгерістер мен толықтырулар енгізілсін:

көрсетілген бұйрықпен бекітілген «Қорғас» шекара маңы ынтымақтастығы халықаралық орталығы» арнайы экономикалық аймағын басқарушы компаниясы» акционерлік қоғамының Жарғысында:

5-бабы мынадай редакцияда жазылсын:

«5-бап. Қоғамның мақсаттары, функциялары және қызмет түрлері

10. Қоғам қызметінің мақсаты:

1) «Қорғас» шекара маңы ы нтымақтастығы халықаралық орталығының (бұдан әрі – Орталық) қазақстандық бөлігінің инфрақұрылымын құру, дамыту және оның жұмыс істеуін қамтамасыз ету;

2) Орталықтың қазақстандық бөлігінің аумағында қызметті жүзеге асыратын мемлекеттік органдармен және шаруашылық жүргізуші субъектілермен оны құру мақсаттарына қол жеткізу мақсатында өзара іс-қимыл жасау;

3) Орталықтың ағымдағы, ұзақ мерзімді даму бағдарламаларын әзірлеуге және іске асыруға қатысу;

4) 2005 жылғы 4 шілдедегі Қазақстан Республикасының Үкіметі мен Қытай Халық Республикасының Үкіметі арасындағы «Қорғас» шекара маңы ынтымақтастығы халықаралық орталығының қызметін реттеу туралы келісімде (бұдан әрі – Келісім) айтылған қызмет түрлерін Орталықтың қазақстандық бөлігінің аумағында жүзеге асыруға әлеуетті инвесторларды тарту;

5) Келісімде айтылған және Орталықтың қазақстандық бөлігін басқару жөніндегі уәкілетті органмен келісілген шаруашылық қызмет түрлерін жүзеге асыру болып табылады.

11. Қоғамның функцияларына мыналар жатады:

1) арнайы экономикалық аймақтардың жұмыс істеу мәселелері бойынша мемлекеттік органдармен өзара іс-қимыл жасасу;

2) арнайы экономикалық аймақтың басым қызмет түрлерін жүзеге асыратын қатысушыларына және қосалқы қызмет түрлерін жүзеге асыратын тұлғаларға жер учаскелерін уақытша өтеулі жер пайдалануға (жалға), кейінгі жер пайдалануға (қосалқы жалға), уақытша пайдалануға (жалға) немесе уақытша кейінгі пайдалануға (қосалқы жалға) беру және инфрақұрылым объектілерін мүліктік жалдауға (жалға) немесе қосымша жалдауға (қосалқы жалға) беру;

2-1) мемлекеттік-жекешелік әріптестіктің салынған объектісі мемлекеттік меншікке берілген жағдайда, мемлекеттік-жекешелік әріптестік шарты бойынша жекеше әріптес болып табылатын арнайы экономикалық аймақ қатысушысының пайдасына уақытша өтеулі жер пайдалану құқығын иеліктен шығару;

3) қызметті жүзеге асыру туралы шарттарды жасасу және бұзу;

4) арнайы экономикалық аймақтар қатысушыларының жыл сайынғы есептері негізінде уәкілетті орган айқындайтын тәртіппен уәкілетті органға және бірыңғай үйлестіру орталығына арнайы экономикалық аймақтар қызметінің нәтижелері туралы есептілікті ұсыну;

5) арнайы экономикалық аймақтың әлеуетті қатысушыларын тарту;

6) инфрақұрылым объектілерін салу және арнайы экономикалық аймақтардың өзге де қызмет түрлерін жүзеге асыру үшін инвестициялар тарту;

7) арнайы экономикалық аймақтың қатысушыларына берілмеген жер учаскелерінде бекітілген техникалық-экономикалық негіздемеге сәйкес инфрақұрылым объектілерін салуды жүзеге асыру;

8) «Азаматтарға арналған үкімет» мемлекеттік корпорациясының «Бір терезе» қағидаты бойынша жұмыс істеуі үшін қабылдау орындарын ұйымдастыру;

9) қызметті жүзеге асыру туралы шарттар талаптарының орындалуын мониторингтеу;

10) арнайы экономикалық аймақта жаңа өндірістерді құру бойынша маркетингтік зерттеулер жүргізу;

11) арнайы экономикалық аймақтарды дамыту және ілгерілету жөніндегі іс-шараларды өткізу;

12) арнайы экономикалық аймақтардың әлеуетті қатысушыларын, өтініш берушілерді, арнайы экономикалық аймақтардың қатысушыларын ақпараттық қолдап отыруды қамтамасыз ету, оның ішінде арнайы экономикалық аймақтардың әлеуетті қатысушыларының, өтініш берушілердің, арнайы экономикалық аймақтар қатысушыларының мемлекеттік органдар, жеке кәсіпкерлік субъектілерінің бірлестіктері өкілдерімен кездесулерін ұйымдастыру;

13) арнайы экономикалық аймақта өнеркәсіптік-инновациялық және инвестициялық жобаларды іске асыру үшін инвестициялар тарту;

14) арнайы экономикалық аймақтардың әлеуетті қатысушыларымен, , арнайы экономикалық аймақтардың өтініш берушілерімен, қатысушыларымен «бір терезе» қағидаты бойынша өзара іс-қимыл жасасу мен жұмыс жүргізу және осы қағидатты іске асыру шеңберінде, оның ішінде мемлекеттік көрсетілетін қызметтерді алған кезде мемлекеттік органдармен және өзге көрсетілетін қызметтерді алған кезде өзге де ұйымдармен өзара іс-қимыл жасасу кезінде арнайы экономикалық аймақтар қатысушыларының мүдделерін білдіру;

15) коммуналдық, логистикалық және сервистік көрсетілетін қызметтерді ұсыну;

16) мемлекеттік-жекешелік әріптестік жобаларына қатысу;

17) бизнес-жоспарларды, техникалық-экономикалық негіздемені, жобалау-сметалық құжаттаманы және өзге де жобалау құжаттамасын әзірлеу бойынша қызметтер көрсету;

18) арнайы экономикалық аймақтың аумағында құрылыс-монтаждау жұмыстарын жүзеге асыру және арнайы экономикалық аймақтың қатысушыларына осындай көрсетілетін қызметтерді ұсыну;

19) арнайы экономикалық аймақтың аумағын абаттандыру және күтіп-ұстау жөніндегі жұмыстарды жүзеге асыру;

20) арнайы экономикалық аймақтың қатысушыларына консалтингтік және маркетингтік көрсетілетін қызметтерді ұсыну;

21) арнайы экономикалық аймақтың аумағында тұрғызылатын инфрақұрылым және кәсіпкерлік қызмет объектілері бойынша сәулет, қала құрылысы және құрылыс қызметі саласында техникалық қадағалауды жүзеге асыру және инжинирингтік көрсетілетін қызметтерді ұсыну;

22) Қазақстан Республикасының заңнамасына қайшы келмейтін өзге де функциялар жатады.

12. Қоғамның негізгі қызметі – жеке жылжымайтын мүлікті жалға беру және басқару.

13. Егер жекелеген қызмет түрлерін жүзеге асыру және жекелеген іс-қимылдар түрлерін жасау үшін лицензияның (рұқсаттың) болуы талап етілсе, онда аталған қызмет түрлері мен іс-қимылдар тиісті лицензия (рұқсат) болған кезде ғана жүзеге асырылуы мүмкін.»;

42-тармақ мынадай редакцияда жызылсын:

«42. Коғамның жай акциялары бойынша жыл корытындылары бойынша дивидендтер Қазақстан Республикасының қолданыстағы заңнамаға сәйкес төленеді. Коғамның жай акциялары бойынша жыл корытындысы бойынша дивидендтер телеу туралы шешешімді Жалғыз акционер кабылдайды. Жыл корытындысы бойынша дивидендтер Жалғыз акционер дивидендтерді төлеу туралы шешімі қабылдаған кезде белгіленген мерзімде төленеді.»;

56-тармақтың 22) тармақшасы мынадай редакцияда жазылсын:

«22) Қоғамның Директорлар кеңесінің комитеттерін құру, Қоғамның Директорлар кеңесі комитеттерінің мүшелерін сайлау, Қоғамның Директорлар кеңесінің комитеттері туралы ережелерді бекіту, Директорлар кеңесі комитеттері қызметінің қорытындылары туралы есептерді бекіту.»;

56-тармақ мынадай мазмұндағы 23) және 24) тармақшалармен толықтырылсын:

«23) Комплаенс қызметінің басшысы мен жұмыскерлерін тағайындайды, олардың өкілеттігін мерзімінен бұрын тоқтату туралы шешім қабылдайды, Комплаенс қызметінің жұмыс тәртібін, Комплаенс қызметінің басшысы мен жұмыскерлеріне еңбекақы және сыйлықақы төлеу шарттарының мөлшерін айқындайды, сондай-ақ Комплаенс қызметі туралы ережені бекітеді;

24) Қазақстан Республикасының заңнамасында және Қоғамның осы Жарғысында көзделген, Жалғыз акционер мен Басқарманың ерекше құзыретіне жатпайтын өзге де мәселелер жатады.»;

129-тармақтың 18) тармақшасы алып тасталсын.

2. Қоғамның Басқармасы Төрағасының міндетін атқарушы Қазақстан Республикасының заңнамасында белгіленген тәртіппен осы бұйрықтан туындайтын өзге де шаралардың қабылдануын қамтамасыз етсін.

3. Осы бұйрықтың орындалуын бақылау жетекшілік ететін Қазақстан Республикасының Сауда және интеграция вице-министріне жүктелсін.

4. Осы бұйрық Қоғамның Жалғыз акционерінің шешімі болып табылады және оған қол қойылған күнінен бастап күшіне енеді.

**Қазақстан Республикасының**

**Сауда және интеграция**

**бірінші вице-министрі Е. Баттақов**

**Согласовано**

24.03.2022 17:17 Торебаев Кайрат Калмукаметович

**Подписано**

25.03.2022 12:54 Баттаков Ерлан Еркинович